شەفەق
نیوز/ کوردەیل کەرکوک، ئمڕوو چوارشەممە، هەڕەشەی دادکردن ئەو فەرمانگە ولایەنیلە دان
ک زوان کوردی لە کارەیل فەرمییان پەراویز کەن، و دووپات کردن ک وە گورەی دەستور ویاسا
  دویەم
زوانە لە عراق.
جەماڵ
محمد شەکور ئەندام ئەنجومەن وەرین کەرکوک و ئەندام یەکێتی نیشتمان کوردستان، ئەرا
ئاژانس شەفەق نیوز وت: بەشیگ لە فەرمانگەیل زوان کوردی پەراویز کردن وهیمان لە یاداشتەیل
فەرمییان پەراویزی کەن، هەرچەن بڕیاریگ دەستوری لە ئەنجومەن پارێزگاگە هەس ک پشت وە
زوانەیل (عەرەبی و کوردی و تورکمانی و سریانی) بەسێد، باوجی بەشیگ لە فەرمانگەیل ئەو
بڕیارە خەنە پشتگووش لەلیان دیوان پارێزگاگە وەرجە دوو ساڵ، و دویای ئەوە واز هاورد.
شەکور
وتیش: بەشیگ لە فەرمانگەیل کەرکوک، زوان کوردی پەراویز خستنە و هیمان پەراویزی خەن،
هەرچەن لە باڵاترین دەسەڵاتەیل تەشریعی و جیوەجیکردن وڵاتەگە وەکاری تیەرن، و دووپات
کرد ک ئەوەسا کوردەیل سکاڵا لەبان هەر لایەنیگ توومار کەن ک دەستوور پیشێل بکەێد  و تەقەلا بیەێد دویەم زوان فەرمی لە عراق گوما بکەێد.
بڕیاریگ
وەرین لە ئەنجومەن پارێزگای کەرکوک ئویشێد: تابلۆیل فەرمانگەیل حکومەتی وە چوار زوان
بنویسیەن، باوجی دویای رویداوەیل ١٦ی ئوکتۆبەر جیوەجی نەکریا.
هەمیش
زوان کوردی و تورکمانی لە تابلۆی بینای نوو ئەنجومەن و پارێزگای کەرکوک لاوریا، ک لە
باشوور شارەگە وە ٤٨ ملیار دینار دروس کریا، و تەنیا وەزوان عەرەبی مەنەی.
هەرلیوا،
تابلۆی بینای نوو دادگای کەرکوک تەنیا وە زوان عەربی نویسیا، و هەمیش زوان کوردی لە
تابلۆی فەرمانگەیلیگ حکومەتی تر لە پارێزگاگە لاوریا.
